stanford-oval/wikipedia huggingface dataset:
Aasian evankelinen allianssi
Jäsenet > Täysjäsenet

AEA:n täysjäseniä ovat kansalliset evankeliset allianssit. AEA:han kuuluu 18 kansallista jäsenjärjestöä:
Bangladesh: National Christian Fellowship of Bangladesh
Bhutan: Bhutan Evangelical Alliance
Etelä-Korea: Korea Evangelical Fellowship
Filippiinit: Philippines Council of Evangelical Churches
Hongkong: Hong Kong Evangelical Alliance Limited
Indonesia: The Fellowship of Indonesia Evangelical Churches and Institutions
Intia: Evangelical Fellowship of India
Japani: Japan Evangelical Association
Kambodža: The Evangelical Fellowship of Cambodia
Laos: Evangelical Fellowship of Laos
Malesia: National Evangelical Christian Fellowship Malaysia
Mongolia: Mongolian Evangelical Alliance
Myanmar: Myanmar Evangelical Christian Alliance
Nepal: National Churches Fellowship of Nepal
Pakistan: Evangelical Fellowship of Pakistan
Singapore: Evangelical Fellowship of Singapore
Sri Lanka: National Christian Evangelical Alliance – Srilanka
Taiwan: Taiwan Christian Evangelical Alliance Association
Thaimaa: Evangelical Fellowship of Thailand
Vietnam: Vietnam Evangelical Alliance
Jäsenet > Liitännäisjäsenet

Liitännäisjäseniä ovat tunnustuskunnat ja kirkkojen väliset järjestöt, työmuotojärjestöt sekä teologiset koulut ja järjestöt.
Australian Evangelical Alliance
Bahtraku
Compassion Asia
EnArche Institute
Evangelical Fellowship of India Council of Churches (EFI)
Global Mission Mobilization Intiative (GMMI)
International Full Gospel Fellowship (IFGF)
Operation Mobiliastion (East Asia)
Nepal Christian Society
PESAT Ministry
Talitha Koumi Evangelical Churches
World Chinese Christianity Alliance
Kauppakortteli Pekuri

| Kauppakortteli Pekuri |
| --- | --- |

 Kauppakortteli Pekuri
Sijainti:  Pokkinen, Oulu
Koordinaatit:  65°00′41.8″N, 25°28′09.0″E
Avattu:  22. helmikuuta 2018
Omistaja:  Erikoissijoitusrahasto Mandatum Suomi Kiinteistöt, noin 97 %
Päävuokralaisia:  K-Supermarket, Viihdekeskus Poolmax, KappAhl, IKEA Suunnittelustudio, Ravintola Pekuri, Alko
Kotisivu
Pekurin patio
Pekurin kirjasto
Kauppakortteli Pekuri on Oulun keskustassa kävelykatu Rotuaarin varrella sijaitseva kauppakeskus. Kauppakeskuksessa merkittäviä toimijoita ovat muun muassa K-Supermarket, Alko ja KappAhl.
Kauppakortteli Pekuri avattiin 22. helmikuuta 2018 entisen Stockmann-tavaratalon tiloihin. Stockmann suljettiin 31. tammikuuta 2017. Vuokrattavaa liiketilaa on yhteensä 10 789 m².
Huhtikuussa 2022 katetulle sisäpihalle entisen vaatekaupan Viman ja kahvila Robert's Coffeen tiloihin avattiin Pekurin patio, joka on kuuden ravintolan muodostama ravintolapiha. Vuonna 2022 kauppakortteliin avautui myös useita muita toimijoita, kuten erikoisliike Kure ja IKEA Suunnittelustudio.
Syyskuusta 2022 lähtien kauppakorttelissa on toiminut myös Pekurin kirjasto, johon osa Oulun pääkirjaston toiminnasta siirtyi sen tilojen peruskorjauksen vuoksi. Pekurin kirjaston on määrä palvella asiakkaita koko peruskorjauksen ajan. Peruskorjauksen odotetaan valmistuvan vuonna 2025.
Liikkeet ja palvelut

Alko
IKEA Suunnittelustudio
KappAhl
K-Supermarket Pekuri
Kure
KVIK
Synsam Pekuri
Turun Kultaseppä
Aimo Park
Avarn Security
Beauty Spot kauneushoitola
Bodymaja
Kauneussalonki Oulu
Oulun Hierojakoulu
Place Diva parturi-kampaamo
Handelsbanken
Pekurin kirjasto
Ballou Grill
Heidi's Bier Bar
Golden Flower
Magnolia Coffee & Bakery
Naughty BRGR
Nekosama
Plan B
Ravintola Pekuri
RAX Pizzabuffet
Social Burgerjoint
Space Bowling & Billiards
Taco Bell
Viikinkiravintola Harald
Unkarin kirjallisuus

1700-luvun unkarilaisen kirjallisuuden suurimpia nimiä.
Unkarin kirjallisuus merkitsee ennen kaikkea unkariksi kirjoitettua ja pääasiassa Unkarissa tuotettua kirjallisuutta, mutta siihen voi sisällyttää myös teokset, jotka on kirjoitettu Unkarissa tai joilla on vahva yhteys Unkariin, mutta joiden kieli on muu kuin unkari.
Unkarin kirjallisuus oli satojen vuosien ajan enemmän tai vähemmän tuntematonta suuressa osassa Eurooppaa. Viime aikoina se on kuitenkin tullut yleisemmin tunnetuksi sellaisten kirjoittajien kuin Mór Jókain, Antal Szerbin, Sándor Márain, Imre Kertészin ja Magda Szabón ansiosta.
Keskiaika

Unkarin kirjallisuuden vanhimmat nykyaikaan asti säilyneet muistomerkit ovat Ruumissaarna ja rukous (Halotti beszéd) 1200-luvun alkupuolelta sekä erään neitsyt Mariaa ylistävän laulun katkelmat, ns. Königsbergin katkelmat 1300-luvun alusta. Näiden jälkeen seuraa verraten runsas määrä enimmäkseen uskonnollista käännöskirjallisuutta, joista mainittakoon ensimmäinen unkarinkielinen kirjateos, täydellisen pyhän Franciscuksen elämäkerran sisältävä ns. Ehrenfeld-koodeksi 1400-luvun alkupuoliskolta, osia vanhemmista raamatunkäännöksistä sisältävät Wienin ja Münchenin koodeksit 1400-luvun lopulta ja noin vuoden 1476 tienoilta periytyvä Laulu Szabácsin voitokkaasta taistelusta. Lisäksi on säilynyt joukko kirjaanpantuja pyhimyskertomuksia, munkkikuntien sääntöjä yms. Vanhimmat unkarinkielisen kirjallisuuden tuotteet on myöhemmin julkaistu kokoelmissa "Régi magyar nyelvemlékek" ja "Nyelvemléktár".
Nykyaikaan asti säilyneiden keskiaikaisten unkarinkielisten käsikirjoitusten perusteella voidaan päätellä, että Unkarin kirjallinen elämä oli jo 1400-luvulla oli varsin vilkasta. Osittain tästä saa kiittää kuningas Matias Corvinusta, jonka Budan linnaan kokoama kirjasto Bibliotheca Corviniana oli aikansa suurimpia. Corvinus perusti myös Unkarin ensimmäisen kirjapainon, jonka ainoat tunnetut tuotteet ovat kaksi latinankielistä kirjasta
vuodelta 1473.
Renessanssi ja barokki

Huolimatta tappiollisesta Mohácsin taistelusta, jonka seurauksena Unkari jakautui kolmeen osaan ja joutui pitkäksi aikaa Osmanien valtakunnan alaisuuteen, unkarilainen kirjallisuus kohosi 1500-luvulla huomattavaan kukoistukseen. Uskonpuhdistus levisi maassa nopeasti ja synnytti uusia kouluja, kirjapainoja ja etenkin uskonnollista kirjallisuutta. Raamattu käännettiin unkariksi kahdesti 1500-luvun aikana ja Uusi testamentti neljästi. Ensimmäisellä, Gáspár Károlin luomalla raamatunkäännöksellä (1590), jota Unkarin protestantit vieläkin käyttävät, oli perustava merkitys maan kirjallisuudessa. Varsin laajaksi paisui myös saarna- ja virsikirjallisuus, ja uskonopillisia kiistakirjoituksia ilmestyi runsaasti.
Uskonnollisen kirjallisuuden lisäksi myös maallinen kirjallisuus alkoi kukoistaa 16. vuosisadalla. Uuden testamentin unkariksi vuonna 1541 kääntänyt Sylvesterselvennä, kirjoitti ensimmäisen unkarin kieliopin latinaksi vuonna 1539, trubaduuri Tinódi, "Luutunsoittaja", julkaisi levottoman aikansa tapahtumista kertovat runomuotoiset, nuotilliset "aikakirjat" (1554) ja Bálint Balassa, ensimmäinen unkarilainen lyyrinen taiderunoilija, sepitti hehkuvia, syvätunteisia ja kaunismuotoisia lauluja isänmaastaan ja lemmestään.
Uskonpuhdistuksen vireää nousuaikaa seurasi 1600-luvulla vastauskonpuhdistus, jota johti jäntevä, uskonnollisena puhujana ja kirjailijana huomattava Péter Pázmány. Suurin osa aikakauden kirjallisuudesta oli edelleen uskonnollista, etenkin uskonopillista väittelykirjallisuutta. Aikakauden parhaana kirjallisena tuotoksena on pidetty Zrinyi vanhemman taisteluista kertovaa eeposta Obsidio Sigetiana (1651), jonka tekijä oli päähenkilön pojanpojanpoika Zrinyi nuorempi, Miklós Zrínyi. Aikalaisia miellytti kuitenkin enemmän romanttisempi ja lyyrisempi István Gyöngyösi, runomuotoisen unkarilaisen kansanromaanin ja -novellin luoja. 1600-luvulla myös kurucien runouden nimellä tunnettu kansanomainen laulurunous nousi kukoistukseen.
Unkarin moderni kirjallisuus

Runoilija Endre Ady irrottautui Sándor Petőfin koulukunnasta vuoden 1906 kokoelmallaan Új versek, joka toi modernismin Unkarin kirjallisuuteen. Adyn runous sisälsi kolme teemaa: Unkarin tulevaisuus, kamppailu Jumalan kanssa ja rakkaus. Hänen ilmaisukeinoihinsa kuuluivat symbolistiset kuvat ja muodot sekä tuore kielikuvasto. Hänen runoutensa voimaa kuvaa sekin, että aikakauden useimmat muut unkarilaisrunoilijat jäivät hänen jäljittelijöikseen. Monipuolinen taiteilija Lajos Kassák toi 1920-luvulla kokeellisen avantgarden proosakirjallisuuteen. Samaa tyyliä edusti maailmansotien välisenä aikana myös runoilija Attila József, mutta hän murskaantui talousvaikeuksiin ja vihamieliseen kritiikkiin. Józsefia pidetään Petőfin ja Adyn rinnalla Unkarin kolmantena suurena lyyrikkona.
1930-luvulla syntyi kirjallisuuden niin sanottu populistiliike, jonka ideologi oli László Németh. Hänen historiallinen romaaninsa Égető Eszter kertoo kolmesta maaseudun sivistyneistön sukupolvesta. Liike pyrki kytkemään unkarilaisen talonpoikaiskulttuurin eurooppalaisen humanismin pyrkimyksiin. Németh katsoi, että Unkarin tulisi valita kapitalismin ja sosialismin sijasta niin sanottu kolmas tie. Németh on Unkarin esseekirjallisuuden mestareita.
Unkarin vuosien 1949–1956 välinen aika oli Neuvostoliiton painostuksen takia ankea kausi myös kulttuurissa. Johtava kirjallisuuden laji oli edelleen lyriikka, jota edustivat Sándor Weöres, Zoltán Zelk ja László Nagy. Pohdiskelevan esseismin perinnettä on jatkanut Sándor Csoóri, joka teoksissaan yhdistelee kaupunkilaisuuden ja talonpoikaiston ajatusmaailmaa.
Budapestissä vuonna 1929 syntynyt Imre Kertész sai Nobelin kirjallisuuspalkinnon vuonna 2002. Kertészin useimmat kirjat käsittelevät joko elämää keskitysleireillä tai keskitysleirikokemusten vaikutusta myöhemmissä elämänvaiheissa. Kertész pysyi Unkarissa aina ulkopuolisena eikä samastunut esimerkiksi juutalaiseen yhteisöön. Hänen esikoisteoksensa Kohtalottomuus (Sorstalanság) ilmestyikin vasta vuonna 1975, sillä Unkarissa maan natsimenneisyydestä vaiettiin.
Antologioita

Kaivojen maa: valikoima unkarilaista nykylyriikkaa, suom. ja toim. Anna-Maija Raittila, Helsinki: Kirjayhtymä 1970 (Luettelo teoksen runoilijoista)
Taivas irtosi maasta: unkarilaista lyriikkaa 1900-luvulta, suom. ja toim. Anna-Maija Raittila, alkusanat Lajos Szopori Nagy; Helsinki: Kirjayhtymä 1986 ISBN 951-26-2626-8
Unkarin lyyra: unkarilaista lyriikkaa keskiajalta nykyaikaan (sis. luettelon teoksen runoilijoista), suom. ja toim. Toivo Lyy, Helsinki: Suomalaisen kirjallisuuden seura 1970
Viluinen kuningas: käännöksiä ja mukaelmia unkarilaisesta lastenrunoudesta, suom. Tuomo Lahdelma, Atena 1992 ISBN 951-9362-50-9 (Luettelo teoksen runoista)
Miljoona kilometriä Budapestiin: valikoima unkarilaisia novelleja 1909–1986, suom. ja toim. Hannu Launonen, WSOY 1987 ISBN 951-0-14660-9 (Luettelo teoksen novelleista)
Tuoleja Tonavan yllä: unkarilaisia novelleja suomeksi ja unkariksi, toim. Outi Hassi, Finn Lectura 1990 ISBN 951-8905-28-2 Kokoelma sisältää Helsingin yliopiston Unkarilaisen laitoksen käännöskurssiin osallistuneiden opiskelijoiden töitä.)
Unkarin malliin: seitsemäntoista novellia, valikoinut ja suomentanut Viljo Tervonen, Helsinki: WSOY 1998 ISBN 951-0-23190-8 (Luettelo teoksen novelleista)
Kuvia

Endre Ady
János Arany
Mihály Babits
Bálint Balassi
Dániel Berzsenyi
Mihály Csokonai Vitéz
József Eötvös
Géza Gárdonyi
Mór Jókai
Margit Kaffka
József Katona
Ferenc Kazinczy
Zsigmond Kemény
Károly Kisfaludy
Ferenc Kölcsey
Imre Madách
Sándor Márai
Ferenc Molnár
Péter Pázmány
Sándor Petőfi
Miklós Radnóti
Lőrinc Szabó
Mihály Vörösmarty
Miklós Zrínyi
Attila József
Péter Esterházy
Gyula Illyés
Aiheesta muualla

Encyclopædia Britannica: Hungarian literature (englanniksi)
Suomi-Unkari seura: Unkarin kirjallisuudesta ja kirjailijoista
Lóránt Czigány: A History of Hungarian Literature (englanniksi)
Ureanitraatti

| Ureanitraatti |
| --- | --- |

Tunnisteet
CAS-numero:  124-47-0
PubChem CID:  31295
Ominaisuudet
Molekyylikaava:  CH5N2O, NO3
Moolimassa:  123,068
Sulamispiste:  152 °C
Tiheys:  1,58 g/cm3
Liukoisuus veteen:  Liukenee hieman
Ureanitraatti (CH5N2O, NO3) on löyhä urean (virtsa-aine) ja nitraatin yhdiste, joka on TNT:n veroinen räjähdysaine.lähde?
Ureanitraattia tehdään nitraamalla ureaa typpihapolla alhaisessa lämpötilassa (lähellä 0 °C). Aine räjähtää suunnilleen nopeudella 4000 m/s. Ureanitraatti on melko vakaa, se kestää kohtalaisen hyvin iskuja ja kitkaa, vaatien siten räjähtääkseen erillisen aloiteräjähteen. Veden läsnäolo saa sen hajoamaan takaisin ureaksi ja typpihapoksi, mutta lämpöhajoamisen lopputuotteena voi muodostua myös ammoniumnitraattia.  Ureanitraattia on käytetty Lähi-idän terrori-iskuissa aineen suhteellisen helpon tuotettavuuden takia.lähde? Ureanitraattia käytettiin muun muassa WTC:n pommi-iskussa vuonna 1993.
Liikenneturva

| Liikenneturva |
| --- | --- |
Tunnuslause:  Välitä, muista – ennakoi
Toimitusjohtaja:  Pasi Anteroinen
Henkilöstö:  45
Kotisivu:  www.liikenneturva.fi
Infobox OKNimi-testi OK: 
Liikenneturva on julkisoikeudellinen yhdistys, joka toimii suomalaisen vapaaehtoisen liikenneturvallisuustyön keskusjärjestönä. Sen lakisääteisenä tehtävänä on harjoittaa liikenneturvallisuutta koskevaa tiedotus-, valistus- ja koulutustoimintaa sekä Liikenneturvan toimintaa palvelevaa tutkimusta, opastaa ja yhteensovittaa jäsenjärjestöjen liikenneturvallisuustyötä sekä tehdä aloitteita ja toimia muutoinkin liikenneturvallisuuden hyväksi.
Järjestön kampanjoissa on muistutettu muun muassa turvavöiden, pyöräilykypärän ja heijastimen käytöstä. Liikenneturva julkaisee liikenneturvallisuusalan ammattilehteä Liikennevilkku, joka ilmestyy kolme kertaa vuodessa.
Liikenneturva hankkii tutkittua tietoa työnsä tueksi ja toimii läheisessä yhteistyössä alan viranomaisten ja järjestöjen kanssa. Liikenneturvan toimitusjohtajana on kesäkuusta 2020 lukien toiminut valtiotieteen maisteri Pasi Anteroinen.
Liikenneturvan hallitukseen kuuluu viisi valtioneuvoston määräämää ja seitsemän eri keskusjärjestöjen kokouksen valitsemaa jäsentä varajäsenineen. Valtioneuvoston määräämät jäsenet edustavat opetusministeriötä, sisäministeriötä, sosiaali- ja terveysministeriötä sekä Väylävirastoa. Liikenneturvan hallituksen toimikausi on kaksi vuotta. Valtioneuvoston nimeämänä puheenjohtajana kauden 2024–2025 toimii kansanedustaja Miko Bergbom (ps).
Liikenneturva osallistuu Kotitapaturmien ehkäisykampanjaan.
Historia

Liikenneturva perustettiin 22. lokakuuta 1971. Perustamiseen osallistuivat myös Liikennevakuutusyhdistys ja Autoliitto. Sitä ennen Suomessa oli vastaavaa työtä tehneet Liikenneturvan edeltäjät Liikennekulttuurikomitea (1929–1938) ja Tapaturmantorjuntayhdistyksen liikennejaos TALJA (1938–1971). Tapaturmantorjuntayhdistyksen liikenneturvallisuusneuvosto piti ensimmäisen kokouksensa 22. toukokuuta 1939, ja tämä päivämäärä on nimetty Liikenneturvan vuosipäiväksi. Vuodesta 1951 lähtien TALJAn ja Liikenneturvan toiminta on katettu liikennevakuutusmaksun yhteydessä kannetuilla liikenneturvallisuusmaksuilla, jotka ovat kaksi prosenttia vakuutusmaksusta.
1960-luvun puolivälistä lähtien TALJA oli joutunut yhteiskunnallisen kritiikin kohteeksi, koska sitä pidettiin liiaksi moottori- ja vakuutusalan hallitsemana järjestönä. Erityisen raivokkaasti TALJAa ja sen johtohenkilöitä vastaan hyökkäsi sensaatiolehti Hymy 1970-luvun alussa. Hymyn kirjoitusten kantavana teemana oli, että TALJA oli täysin hyödytön järjestö ja sen henkilökunta tehtäväänsä sopimatonta. Ajankohta oli liikenneturvallisuustyön kannalta vaikeaa, koska tuolloin autokanta kasvoi nopeasti, oma auto nähtiin statussymbolina ja ralliautoilijat ”ajoivat Suomea maailmankartalle”. TALJAn muuttuminen Liikenneturvaksi ei lopettanut kritiikkiä, koska uuden yhdistyksen hallinto ei juuri poikennut edeltäjänsä hallinnosta.
Eduskunnan hyväksymän lain nojalla Liikenneturva muuttui vuoden 1974 alussa julkisoikeudelliseksi yhteisöksi. Muutos näkyi puolueiden mukaantulona sekä valtion välittömän edustuksen ja valtiovallan valvonnan lisääntymisenä. Myöhemmin Liikenneturvan hallinnossa on poistettu poliittisten ryhmien valta ja vastaavasti annettu tilaa eri tienkäyttäjäryhmien edunvalvontajärjestöille.
Nykyinen Liikenneturvan toiminnan määrittelevä laki on vuodelta 2003. Vuoden 2016 loppuun saakka Liikenneturvan toimintaa valvoi liikenne- ja viestintäministeriö. Liikennevakuutuslainsäädännön kokonaisuudistuksessa vuoden 2017 alussa Liikenneturvan toiminnan rahoitus muuttui valtionavuksi. Liikennevakuutusyhtiöiltä kerätään liikennevakuutusmaksua, jonka Liikenteen turvallisuusvirasto jakaa liikenneturvallisuustyöhön valtion budjetin kautta.
Toimitusjohtajat

Arno Linnoila, valtiotieteen maisteri, 1971–1974
Ilpo Krootila, diplomi-insinööri, 1975–1989
Valde Mikkonen, liikennepsykologian professori, 1989–1997
Matti Järvinen, valtiotieteen kandidaatti, 1998–2011
Anna-Liisa Tarvainen, varatuomari, 2011–2020
Pasi Anteroinen 2020-
Aiheesta muualla

Liikenneturvan sivut
Liikenneturvan historiaa[vanhentunut linkki]
Laki Liikenneturvasta
| n k Suomalaiset julkisoikeudelliset yhdistykset |
| --- | --- |
Nykyiset:  Kalatalousalue  Kauppakamari  Keskuskauppakamari  Liikenneturva  Maanpuolustuskoulutusyhdistys  Metsänhoitoyhdistys  Opiskelijakunta  Osakunta  Paliskunta  Riistanhoitoyhdistys  Suomen Asianajajaliitto  Suomen Punainen Risti  Ylioppilaskunta 
Entiset:  Kriminaalihuoltoyhdistys  Metsästäjäin keskusjärjestö  Metsätalouden kehittämiskeskus Tapio  Raha-automaattiyhdistys  Riistanhoitopiiri  Tilusrauhoitusyhdistys
Back to Mystery City

| Back to Mystery City Hanoi Rocks |
| --- | --- | --- |

Studioalbumin tiedot
 Äänitetty : 1983
 Julkaistu: toukokuussa 1983
 Tuottaja(t): Dale 'Buffin' Griffin ja Pete 'Overend' Watts
 Tyylilaji: hard rock, glam punk
 Kesto: 44.16
 Levy-yhtiö: Lick, Johanna, Nippon Phonogram
Hanoi Rocksin muut julkaisut
| Self Destruction Blues 1982 | Back to Mystery City 1983 | All Those Wasted Years 1984 |
Back to Mystery City on suomalaisen yhtyeen Hanoi Rocksin neljäs albumi. Albumin kaikki kappaleet on säveltänyt Andy McCoy lukuun ottamatta kappaleen "Beating Gets Faster", jonka toinen säveltäjä on Michael Monroe. Kappaleiden kaikki sovitukset ovat McCoyn ja Monroen.
Koskettimia levyllä soittaa Mott the Hoople yhtyeen Morgan Fisher. Naisäänenä levyllä laulaa eteläafrikkalainen Miranda, joka oli tuolloin laulanut muun muassa Pink Floydin kanssa. Kansikuvat on ottanut Fin Costello, ja albumin ulkoasun suunnitteli Hillary Goodwright. Albumista on tehty myös remasteroitu cd-versio, joka sisältää demoversiot kappaleista Until I Get You, Ice Cream Summer ja Back to Mystery City. Back to Mystery Cityn demoversio sisältää lähes viisiminuuttisen piiloraidan.
Tuotanto

"Strange Boys Play Weird Openings'" Andy McCoyn studiossa keksimä intro levylle. 
Kappale "Malibu Beach Nightmare" on latinotyylinen kappale, jonka Andy McCoy sävelsi kotonaan poltettuaan hassista. 
"Mental Beat" kertoo vauhdista ja kappaleen innoittajana on ollut Michael Monroen tarmokkuus nuorena.
"Tooting Bec Wreck" kertoo Hanoi Rocksin asunnosta Lontoon esikaupungissa Tooting Becissä. Yhtyeen jäsenet elivät viidellä punnalla päivässä, ja kylmä asunto vilisi rottia. Kappaleen nimi kytkeytyy ajatukseen, että rotat jättävät uppoavan laivan. Tässä tapauksessa rotat valtasivat asunnon yhtyeen jättäessä sen. Itse laulun McCoy sävelsi, kun hän käytti yhdessä Monroen kanssa heidän asunnossaan kokaiinia ja sieniä.
"Until I Get You" kappaleen McCoy sävelsi yhtyeen managerin Seppo Vesterisen asunnossa Kasarmikadulla Helsingissä. McCoy inhosi kappaletta, mutta Razzle piti kappaleesta ja halusi sen levylle. Kappaleesta tuli yksi hienoimpia esimerkkejä Hanoi Rocksin melodisesta glam- ja hard rock -tyylistä. Vuonna 2004 LA Guns teki kappaleesta coverin albumilleen Rips the Covers Off.
Kappale "Sailing Down the Tears" syntyi 10 minuutissa, ja yhtye piti sitä onnistuneena.
"Lick Summer Love" kappale herätti aikanaan kohua. McCoyn 17-vuotiaana säveltämä kappale kertoo rakastelusta ja oraaliseksistä rakastamansa tytön kanssa.
"Beating Gets Faster" on McCoyn ja Monroen yhteissävellys.
"Ice Cream Summer" kertoo kesäromanssista, josta ei ole muuta muistoa jäljellä kuin valokuva, jossa tytöllä on jäätelöä housuillaan.
Levyn nimikappale "Back to Mystery City" oli aikanaan suosittu, mutta on ehkä myöhemmin jäänyt Hanoi Rocksin muiden menestyskappaleiden varjoon. Kappale kertoo Hanoi Rocksin Suomessa ja Englannissa aikaan saamasta glam- ja hard rock tyylistä ja tähän tyyliin kuuluvista mustista ja tupeeratuista hiuksista. Kappale on saanut nimensä McCoyn suosiossa olleen lontoolaisklubin Mystery Cityn mukaan.
Kappaleet

Strange Boys Play Weird Openings' – 0.43
Malibu Beach Nightmare – 2.46
Mental Beat – 5.02
Tooting Bec Wreck – 6.11
Until I Get You – 4.37
Sailing Down the Tears – 4.09
Lick Summer Love – 4.22
Beating Gets Faster – 3.51 (säv. McCoy, Monroe)
Ice Cream Summer – 5.09
Back to Mystery City – 4.55
Arvostelut

All Music Guide-lehden arvostelu
valittiin kirjaan 1001 albumia jotka jokaisen on kuultava edes kerran eläessään (2005).
Levyllä soittavat

Michael Monroe – laulu, saksofoni, huuliharppu
Andy McCoy – kitara
Nasty Suicide – kitara
Sam Yaffa – bassokitara
Razzle – rummut
Morgan Fisher - kosketinsoitin
Miriam Stockley - taustalaulu (kappaleilla Until I Get You ja Lick Summer Love)
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
| n k Hanoi Rocks |
| --- | --- |
 Michael Monroe  Andy McCoy  Conny Bloom  Andy ”A.C.” Cristell  Jolle Atlagic   Nasty Suicide  Sam Yaffa  Stefan Piesnack  Gyp Casino  Terry Chimes  Timo Kaltio  Razzle  Jesu Hämäläinen  Ilpo ”Nedo” Soininen  René Berg  Peki Sirola  Costello Hautamäki  Timpa Laine  Stevie Klasson  Kari Lahtinen 
Studioalbumit:  Bangkok Shocks, Saigon Shakes, Hanoi Rocks  Oriental Beat  Self Destruction Blues  Back to Mystery City  Two Steps from the Move  Twelve Shots on the Rocks  Another Hostile Takeover  Street Poetry 
Livealbumit:  All Those Wasted Years  Rock & Roll Divorce 
EP:t:  Love’s an Injection  Malibu Beach  Mental Beat  Up Around the Bend  Underwater World  People Like Me 
Singlet:  I Want You  Tragedy  Desperados  Dead By X-Mas  Love’s an Injection  Motorvatin’  Malibu Beach  Until I Get You  Up Around the Bend  Underwater World  Don’t You Ever Leave Me  People Like Me  A Day Late, A Dollar Short  Keep Our Fire Burning  Back in Yer Face  Fashion  This One’s for Rock’n’Roll  Teenage Revolution 
Muuta:  Jäsenet  Diskografia 
  Luokka   Commons
Kimmo Varjoranta

Kimmo Varjoranta on suomalainen sisustusarkkitehti ja huonekalusuunnittelija. Hän on suunnitellut kalusteita muun muassa Avartelle, Haimille, Juvartille, Lepokalusteelle ja Sopelle.
Varjoranta valmistui Taideteollisesta korkeakoulusta 1977 ja on toiminut siellä myöhemmin opettajana. Hän teki 1980-luvun alkupuolella yhteistyötä kollegansa Jouko Järvisalon kanssa. Vuonna 1988 Varjoranta valittiin Vuoden kalustesuunnittelijaksi ja hänen suunnittelemansa Pyramid-kalustesarja Vuoden huonekaluksi.
Julkaisuja

Johnsson, Raoul & Varjoranta, Kimmo: Huonekalujen suunnittelu- ja markkinointiopas. Kehitysaluerahasto, 1985. ISBN 951-9200-34-7.
Johnsson, Raoul & Varjoranta, Kimmo: Pienyrityksen tuotekehitystyö. Käsi- ja pienteollisuuden koulutussäätiö, Teollistamisrahasto, 1985. ISBN 951-99669-4-3
Johnsson, Raoul & Varjoranta, Kimmo & Lappalainen, Leo & Virtanen, Pekka: Puusepänverstaan tuotanto. Käsi- ja taideteollisuusliitto, 2005. (kierrekansio)
Noarootsi

| Noarootsi Nuckö |
| --- | --- |
 lippu:  vaakuna

Valtio:   Viro
Maakunta:  Läänemaa
Lääne-Nigulan kunnan osaksi:  2017
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  296 km²
Väkiluku (2010):  895
 – Väestötiheys:  3 as./km²
Aikavyöhyke:  UTC+2
 – Kesäaika:  UTC+3
 
 http://www.noavv.ee/ 
Infobox OKVirheellinen NIMI-arvo: 
Noarootsi (ruots. Nuckö) on entinen kunta Läänemaan maakunnassa, Viron länsirannikolla. Vuoden 2017 hallintouudistuksessa Noarootsi yhdistyi Kullamaan, Lääne-Nigulan, Martnan ja Nõvan kuntien kanssa uudeksi Lääne-Nigulan kunnaksi.
Noarootsi sijaitsi noin 40 kilometrin päässä Läänemaan keskuksesta Haapsalusta. Kunnan keskus oli Pürksin kylä (ruots. Birkas). Noarootsi on vironruotsalaisten tärkeimpiä keskuksia.